સરકાર કોઈ પણ કામગીરીમાં કોઈ પણનો ઉપયોગ કરી શકે છે, પરંતુ બાળકોના ભાવીને નજરઅંદાજ કરીને શિક્ષકોને સોંપાતી આવી કામગીરી કેટલે અંશે યોગ્ય કહેવાય. શિક્ષકો આવી બધી કામગીરીમાં બંધાઈ જશે તો બાળકોને અભ્યાસ ક્યારે કરાવશે? ખાનગી શાળાની તુલનામાં સરકારી શાળાને બેસ્ટ બનાવવા માટે સરકાર ગમે તેટલી કમર કસે, પરંતુ જો શિક્ષકો વિદ્યાર્થીઓને યોગ્ય અભ્યાસ અને સારું શિક્ષણ ન આપી શકે તો સરકારી શાળાની જે છબી છે તે ક્યારેય ભૂંસાય નહીં શકે. ટંૂકમાં દરેક પ્રશ્નનો હલ હોય છે. બસ, તેને શોધવાની જરૃર છે. શિક્ષકોનું કામ બાળકોને અભ્યાસ કરાવવાનું છે તો તેમને એ જ કામ કરવા દો. તેમને અન્ય કામમાં જોતરીને તેમની આવડત અને વિદ્યાર્થીઓના ભવિષ્ય સાથે રમત રમવી યોગ્ય નથી. દેશના ઉજળા ભવિષ્યને સાર્થક કરવાની ક્ષમતા શિક્ષકોની જ છે અને તે કામ માટે તેમને સહયોગ આપવાની જગ્યાએ નકામા કામમાં ધકેલી દેવા તે અયોગ્ય છે.